[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000008", "text": "Cafodd y prosiect ei sefydlu drwy Ganolfan Diwylliannol Islamaidd Rabbaniah. Mae\u2019n cynnwys gwirfoddolwyr lleol o ardaloedd Grangetown a Glan yr Afon sydd wedi dod ynghyd i helpu i baratoi a dosbarthu parseli. Nod creu\u2019r parseli bwyd oedd cefnogi teuluoedd incwm isel drwy argyfwng COVID-19 yn ystod mis Ramadan."}, {"text_idx": "#000009", "text": "Mae\u2019r parseli wedi\u2019u dosbarthu bob dydd Gwener ers 24 Ebrill, ac maen nhw\u2019n cynnwys y prif fwydydd sylfaenol sydd eu hangen i fwydo teulu. Cafodd llaeth baban a chewynnau hefyd eu darparu ar gyfer y rheini a oedd eu hangen. Efallai bod y gymuned hon yn ymprydio dros Ramadan, ond maen nhw\u2019n helpu i wneud yn siw\u0302r nad yw eraill yn mynd heb fwyd."}, {"text_idx": "#000010", "text": "Cafodd y prosiect ei gydlynu gan Moseem Suleman gyda chymorth ychydig o wirfoddolwyr ymroddedig. Meddai, \u2018Bob wythnos, mae oddeutu 30 o wirfoddolwyr yn helpu i bacio a chludo 150 o focsys bwyd i deuluoedd mewn angen.\u2019"}, {"text_idx": "#000011", "text": "Pan holwyd iddo sut mae\u2019n derbyn yr archebion, dywedodd: \u2018Gwnaethom ni greu poster sy\u2019n cael ei rannu ar gyfryngau cymdeithasol gan fudiadau eraill. Yna, mae derbynyddion posibl yn ffonio\u2019r rhif ac yn ateb rhai cwestiynau syml er mwyn bod yn gymwys i gael cymorth drwy barsel o fwydydd sylfaenol.\u2019"}, {"text_idx": "#000013", "text": "\u2018Fe wnes i helpu i godi proffil y prosiect drwy fy ngrwpiau Twitter a Whattsapp. Cyfranais hefyd drwy roi arian drwy\u2019r dudalen Go Fund Me a thrwy helpu i ddosbarthu\u2019r parseli bwyd\u2019, meddai."}, {"text_idx": "#000014", "text": "\u2018Mae hon yn fenter eithriadol lle ddaeth y gymuned Fwslimaidd leol at ei gilydd pan oedd eu hangen i helpu bodau dynol eraill heb unrhyw ragfarn na farn ar gredoau\u2019r buddiolwyr. Rwy\u2019n gobeithio ac yn gweddi\u0308o y bydd ymdrechion ti\u0302m Cymorth Coronafeirws Caerdydd yn cael eu gwerthfawrogi\u2019n fwy, ac y bydd rhoddion yn cynyddu mewn amser.\u2019"}, {"text_idx": "#000016", "text": "A yw eich mudiad chi\u2019n mynd yr ail filltir i helpu\u2019r rheini sydd wedi\u2019u heffeithio gan COVID-19? Cysylltwch a\u0302 ni i rannu eich stori."}, {"text_idx": "#000017", "text": "Gallwch hefyd gael gwybod sut rydyn ni\u2019n helpu i gyllido\u2019r ymdrechion parhaus i ymladd yr argyfwng hwn drwy Gronfa Argyfwng y Gwasanaethau Gwirfoddol, neu ewch i\u2019n tudalen diweddariadau COVID-19 i gael y newyddion diweddaraf, adnoddau a chanllawiau."}, {"text_idx": "#000018", "text": "Tariq Awan o CGGC gyda chyflenwadau bwyd mawr eu hangen yn barod i\u2019w danfon"}]